Prakthettebladbille

Prakthettebladbille (Cryptocephalus sericeus) er en bille som tilhører familiegruppen bladbiller (Chrysomelidae). Den er utbredt i det Europa, østover til nordøst i Kina.

Kroppen er litt langsmal og oval, butt både foran og bak. Det siste leddet av bakkroppen er synlig bak dekkvingene. Dekkvingene har uregelmessig punktur, ikke ordnet i langsgående rekker. Undersiden er noe «oppsvulmet». De har en metallisk glans i bronse eller messing, grønt eller blåfiolett på halsskjold (pronotum) og dekkvingene. Antennene er trådformet og lange i forhold til hva som er vanlig for andre bladbiller. Beina er mørke.

Både larvene og de voksne (imago) billene lever av å spise blad på næringsplanten. 

Prakthettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Prakthettebladbille Cryptocephalus sericeus – www.biol.uni.wroc.pl
 Prakthettebladbille Cryptocephalus sericeus - Fauna Europaea
 Norsk Entomologisk forening

Bladbiller